రూపాయి పటిష్టం కష్టం
-  నిటి ఆయోగ్‌ వైస్‌ చైర్మెన్‌ రాజీవ్‌
న్యూఢిల్లీ : రూపాయి పతనం కంటే పెరుగుతున్న భారత్‌కు వాణిజ్య లోటు ఆందోళనకరమని నీతి అయోగ్‌ వైస్‌ చైర్మెన్‌ రాజీవ్‌ కుమార్‌ అన్నారు. ఈ క్రమంలో ఎగుమతులను పెంచాల్సిన అవసరం ఉందన్నారు. పటిష్ట రూపాయిపై తనకు నమ్మకం లేదని రాజీవ్‌ పేర్కొన్నారు. రూపాయి విలువను పెంచడం ప్రభుత్వానికి చాలా క్లిష్టమైన వ్యవహారమని అన్నారు. ఇక్కడ జరిగిన సీిఐఐ కార్యక్రమంలో ఆయన మాట్లాడుతూ ప్రభుత్వ ఆర్ధిక విధానాలు ద్రవ్యలోటుపై మాత్రమే దృష్టి పెట్టకూడదన్నారు. అమెరికా, చైనా, యూరోపియన్‌ యూనియన్‌ దేశాలు ద్రవ్యలోటుకు పెద్ద ప్రాధాన్యత ఇవ్వవన్నారు. ముఖ్యంగా వాణిజ్యలోటే ప్రధాన ఆందోళనకరమన్నారు. ఈ క్రమంలో ఎగుమతులను ప్రోత్సహించడం మంచిదన్నారు. నిటి అయోగ్‌ త్వరలోనే 'న్యూ ఇండియా 2022' డెవలప్‌మెంట్‌ ఎజెండాను ప్రకటించనుందన్నారు.
మీ స్నేహితులకు రికమెండ్ చెయ్యండి